b'\n_START_ARTICLE_\nRimski most v Trierju\n_START_SECTION_\nZgodovina\n_START_PARAGRAPH_\nPrvi rimski leseni most \xc4\x8dez Mozelo je obstajal med 18. / 17. st. pr. n. \xc5\xa1t.  To je bil pali\xc4\x8dni podporni lesen most ....; pilote so datirali leta 1963 s pomo\xc4\x8djo dendrokronolo\xc5\xa1ke raziskave._NEWLINE_Da je temeljni kamen iz leta 45 n. \xc5\xa1t. majhen kos, najden v spodnjem toku reke s sedanjega mesta rimskega mostu, so pokazale dendrokronolo\xc5\xa1ke raziskave. Deli stebrov so menda \xc5\xa1e vedno vidni ob nizkem vodostaju._NEWLINE_Opornike tega kamnitega mostu so zgradili med letoma 142  in 150 . Novi Rimski most je tretji most na tem mestu od ustanovitve mesta. S pomo\xc4\x8djo vodotesno zgrajenih pilotnih sten iz bazalta in kamnitih blokov iz modrega kamna na re\xc4\x8dnem dnu, so bili zgrajeni temelji opornikov. Gradbeni material je iz kamnoloma nekdanjega vulkana Hohe Buche. Mostni stebri so opremljeni s koni\xc4\x8dasto oblogo, ki zdr\xc5\xbei visoke vode in led. Na masivnih stebrih je bila v rimskih \xc4\x8dasih lesena mostna konstrukcija, tipa razpiralo. Ta bi lahko vzdr\xc5\xbeala promet na deset metrov \xc5\xa1iroki cesti. Ker pa je bilo cesti\xc5\xa1\xc4\x8de pri normalnem vodostaju okrog 14 m nad Mozelo, so morali ladijske jambore zlo\xc5\xbeiti, ko so pluli pod mostom. Za vo\xc5\xbenjo proti toku so imeli zaradi mo\xc4\x8dnega toka, vleko._NEWLINE_Poru\xc5\xa1ena srednjeve\xc5\xa1ka mostna vrata, Porta Inclyta (Slavna vrata) so danes uganka. Znanstveniki trenutno preu\xc4\x8dujejo ali so Porta Nigra na levi ali desni strani Mozele podobna vrata._NEWLINE_Kamnit obok izvira iz srednjega veka 1190-1490, zgrajen verjetno v \xc4\x8dasu volivnega kneza Baldwina (1307-1354). Vseh devet mostnih lokov je \xc5\xa1e vedno zelo dobrem stanju. Domnevajo, da sta bila dva od teh devetih obnovljena 1717/18, vendar se to ne uporablja. Prva dva na mestni strani sta bila \xc5\xbee v rimskih \xc4\x8dasih skrita za nasipom._NEWLINE_Leta 1689 so most razstrelili francoski vojaki. Med 1716 do 1718 je oboke obnovil volilni knez Johann Georg Judas. Ob tej prilo\xc5\xbenosti je bilo na peti steber na zahodu postavljeno razpelo in kip sv. Miklav\xc5\xbea. Leta 1806 so bila ukinjena zahodna mostna vrata, leta 1869 so sledila \xc5\xa1e vzhodna. Leta 1931 je bil most raz\xc5\xa1irjen in do danes dobil \xc5\xa1e konzolni steze za pe\xc5\xa1ce._NEWLINE_Zjutraj 2. marca 1945 bi Ameri\xc4\x8dani lahko uni\xc4\x8dili rimski most v smeri Trier-zahod. Most iz neznanih razlogov niso uni\xc4\x8dili niti nem\xc5\xa1ki vojaki. Po pri\xc4\x8danju o\xc4\x8dividca so bili na mostu \xc5\xa1tevilni ostanki, ki so bili verjetno od po\xc5\xa1kodovanega kabla za v\xc5\xbeig eksploziva._NEWLINE_Po drugi svetovni vojni so bile izvedene obse\xc5\xbene arheolo\xc5\xa1ke raziskave v okviru regulacije Mozele. Leta 2012 je mesto Trier razpisalo arhitekturni nate\xc4\x8daj za prenovo okolja mostu in samega mosta s ciljem, da bi spomenik bolje predstavili. Zaradi finan\xc4\x8dnih razlogov je izvajanje predlogov trenutno onemogo\xc4\x8deno.'